

ภ.บ.ท.๒

**ประกาศองค์การบริหารส่วนตำบลปริก**

**เรื่อง ให้เจ้าของที่ดินยื่นแบบแสดงรายการที่ดินเพื่อชำระภาษีบำรุงท้องที่**

**ประจำปี พ.ศ. ๒๕๖๑ ถึงปี พ.ศ. ๒๕๖๔ ต่อเจ้าพนักงานประเมิน**

ตามพระราชบัญญัติภาษีบำรุงท้องที่ พ.ศ.๒๕๐๘ มาตรา ๒๔ และ ๒๙ กำหนดให้เจ้าของที่ดินผู้มีหน้าที่ต้องเสียภาษีบำรุงท้องที่ ยื่นแบบแสดงรายการที่ดินเป็นรายแปลงต่อเจ้าพนักงานประเมิน นั้น


องค์การบริหารส่วนตำบลปริก จึงประกาศให้เจ้าของที่ดิน ซึ่งที่ดินตั้งอยู่ในเขตพื้นที่ หมู่ที่ ๑ – ๙ ตำบลปริก อำเภอทุ่งใหญ่ จังหวัดนครศรีธรรมราช ยื่นแบบแสดงรายการที่ดินเพื่อชำระภาษีบำรุงท้องที่ (ภ.บ.ท.๕) ประจำปี พ.ศ.๒๕๖๑ ถึง ปี พ.ศ.๒๕๖๔ ต่อเจ้าพนักงานประเมิน **ณ ที่ทำการองค์การบริหารส่วนตำบลปริก เริ่มตั้งแต่วันที่ ๑ มกราคม ๒๕๖๑ ถึงวันที่ ๓๐ เมษายน ๒๕๖๑ โดยให้เจ้าของที่ดินหรือผู้ทำการแทนจัดเตรียมเอกสารดังนี้**

1. **สำเนาเอกสารสิทธิ์ที่ดินแยกรายแปลง เช่น ส.ป.ก. ,น.ส.๓ ,น.ส.๔ ,น.ส.๓ก,ส.ค.๑เป็นต้น**
2. **สำเนาบัตรประจำตัวประชาชนเจ้าของที่ดิน**
3. **สำเนาทะเบียนบ้านเจ้าของที่ดิน**




ทั้งนี้ หากไม่ยื่นแบบแสดงรายการที่ดินภายในกำหนด หรือยื่นแบบแสดงรายการที่ดินไม่ถูกต้อง



ทำให้จำนวนเงินที่จะต้องชำระภาษีลดน้อยลง จะต้องเสียเงินเพิ่มตามมาตรา ๔๕ (๑) และ (๒) แห่งพระราชบัญญัติภาษีบำรุงท้องที่ พ.ศ.๒๕๐๘


จึงประกาศมาเพื่อทราบโดยทั่วกัน



ประกาศ ณ วันที่ ๑๖ เดือนพฤศจิกายน พ.ศ. ๒๕๖๐







(นายปรีชา นาบุญ)

นายกองค์การบริหารส่วนตำบลปริก

